
НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


„И винаги поливайте прадедните гробове 


и тия гробни мрямори да ги пазите като очите си“ 


Вълко Пейчов Бинбела (?-1831) 

На 4 юни 1887 г. Балчо Нейков открива девет надгробни плочи на Бинбеловци (Беляни) в 
старите гробища на с. Факия, Бургаско и пренася в селската църква „Св. Димитър“ седем 
от тях и информира за това редакцията на вестник „Пловдив“ с телеграма изпратена от гр. 
Ямбол. След време Карел Шкорпил намира в църквата седемте надгробия, но пояснява, че 
Балчо Нейков споменава осем. През 1955 г. в Странджа е проведена научна експедиция на 
специалисти от БАН. През месец юни в с. Факия, Бургаско те откриват осем надгробни 
плочи на Бинбеловци, като единствената останала в старите гробища била тази на Стоянка 
Пейчова. Две от надгробията били открити подпрени на западната църковна ограда - едното 
на Мира Маринчова, а второто на Стоян Моллата. Останалите били вградени в пода на 
църквата - под владишкия трон, пред иконостаса и едно като праг на западната врата. Това 
били надгробията на Вълко Бинбела, Пейчо Вълков, Нико Кроткия, Стоянка Никова и 
Маринчо Страшния. Поради реалната опасност да бъдат изтрити надписите и орнаментите 
от ходенето по тях четири от плочите са извадени и пренесени в Археологическия отдел на 
РИМ гр. Бургас. При експедицията през 1955 г. са открити общо осем надгробия на 
Бинбеловци - едно в гробищата, две до църковната ограда и пет вградени в пода на църквата. 
През 1959 г. Асен Василиев пише, че ,„...През 1955 г. при посещението ми в селото успях 
да извадя от пода на църквата пет надгробни плочи...“. Пак той пояснява в бележка под 
линия, че „..От казаното дотук се вижда, че надгробните плочи са 8, от тях 7 бяха 
запазени в църквата и 1 в гробищата. Ст. Парашкевов погрешно съобщава, че плочите 
били 7, а останали 5...“. А. Василиев изважда от пода на църквата само четири плочи на 
Бинбеловци + две открити до църковната ограда + една открита в старите гробища - седем 
надгробни плочи, които са отнесени в Бургаския музей от директора му И. Гълъбов. Днес 
от тях са експонирани само пет, като три могат да се видят в лапидариума и две във входа 
на музея. Инвентарните им номера са Хе 1530, Хе 1531, Хе 1532, Хе 1533, Хо 1534, Хе 1535. 
Предстои записването и на седмото надгробие в инвентарната книга. То е на Пейчо Вълков 
и може да се види в лапидариума. Надгробието, което не е експонирано в музея е с Хе 1531 
и ена Стоянка Никова Хубавата. Не разполагам с негова актуална снимка, защото от музея 
ми отговориха, че то е притиснато между други тежки плочи. В музея успях да направя 
снимки на петте експонирани надгробия, а останалите две снимки, които съм използвал тук 


са от книгата „Странджанска експедиция 1955“. 

Надгробието, инвентаризирано под Хе 1534 в Бургаския музей е отнесено незнайно защо и 
кога в Историческия музей „Проф. Александър Фол“ в гр. Малко Търново. На 18 април 
2024 г. оттам ми изпратиха снимка на 263 годишната мраморна плоча. За съжаление 69 
години след пренасянето и от с. Факия в Бургаския музей тя е във видимо окаяно състояние. 
Би било добре всичките осем надгробни плочи на Бинбеловци да са експонирани на едно 
място и задължително на закрито, за да бъдат опазени за идните поколения, каквато е била 
целта на Балчо Нейков и на Странджанската експедиция през 1955 г. 

И така, нека обобщя - Балчо Нейков открива девет надгробия и пренася в църквата на с. 
Факия седем от тях. Карел Шкорпил открива в селската църква същите седем надгробия, а 
през юни 1955 г. специалистите от БАН вземат от църквата на с. Факия шест надгробия + 
едно от старите гробища и ги отнасят в Бургаския музей. След време едно от седемте е 
изпратено по погрешка в музея на гр. Малко Търново и си остава там до днес, макар че по 
инвентарна книга се води към музея в гр. Бургас. В пода на църквата „Св. Димитър“ вс. 
Факия остава зазидана осмата надгробна плоча, която е от 1729 г. ие на Вълко Ников 
Бинбела. А. Василиев пише за нея, че „...не можа да бъде извадена по липса на време. 
Нейният надпис е твърде силно зацапан“. 

Родовото име БЕЛЯНИ се изменя на БИНБЕЛИ (Бинбелълар - Бин бели - Хиляда бели) от 
Стоян Ников Бинбела и Вълко Ников Бинбела. Майка им Лава Никовица била от с. Войника, 
Ямболско и от рода на Испир (Спиро?) войвода. Предците им са наричани Беляни, което 
според мен е съкратено от Беля(за)ни. Ако името идваше от Бело или Бельо, то в рода 
трябваше да има и други мъже с това име, но такива липсват. Важно е да отбележа, че в 
повечето научни публикации се използва грешното изписване БИМБЕЛОВ вместо 


БИНБЕЛОВ. 

Надгробна плоча от 1762 г. на МАРИНЧО ВЪЛКОВ БИНБЕЛОВ СТРАШНИЯ от с. Факия, 
наричан от турците ага Сарп Маринчо. Днес тя е експонирана в лапидариума на Археоло- 
гическия музей в гр. Бургас. Била е вградена в пода пред иконостаса на църквата вс. Факия. 
Маринчо е най-големият син на Вълко Ников Бинбела и бил женен за Дафна. Надписа върху 
мрамора е на гръцки и е изписан релефно в три отделни полета. Под него е изсечен вдълбано 
Маринчо с дълга брада и мустаци и с висока шапка на главата. Той язди оседлан кон с дълга 
сплетена опашка; която има пръстеновидна украса в края си. Обут е с високи до коленете 
ботуши и държи с лявата си ръка юздите на коня, завършващи с красив пискюл. През рамо 
е преметнал лента и кожена чанта със закопчалка. Чантата и калпака били дар на ага Пейчо 
Овчаря от султан Селим |, а синята лента била дар на Маринчо Вълков от крал Карл ХП 
Шведски, като и трите отличия се предавали по наследство на мъжете в Бинбеловия род. 
Според К. Шкорпил през рамо Маринчо носи не лента, а тръба - знак, че е главатар на 
войнуците. Над надписа са дълбоко вдълбани две розети, а между тях има кръг, в който 


вероятно е имало кръст. По лицевите ръбове на надгробието има шнуровидни плетеници. 

ЕХФАЛЕ КНТЕ О АВЛОС ! 
Т5 ФЕВ МАРНКТХНО 


Тб ВОЛКа ЕТОС 1762 


1 
ЕХФАЛЕ КНТЕ О ЛОУЛОХ? 
ТОУ ФЕОУ МАРНКТ7НОУ 
ТОУ ВОУЛАКОУ ЕТОУХУ 1762 


(1 
ТУК ЛЕЖИ РАБ 
БОЖИ МАРИНЧО 
ВЪЛКОВ ЛЕТО 1762 


1 Оригинален текст 


и Нормализиран текст 

Надгробна плоча от 1775 г. на СТОЯНКА ПЕЙЧОВИЦА от с. Факия, която била от Джиб- 
риловия род. Днес плочата е експонирана в лапидариума на Археологическия музей в гр. 
Бургас, а е била открита в старите Факийски гробища през юни 1955 г. Стоянка се омъжва 
за Пейчо Вълков Шейтана през 1713 г., но оставя след смъртта си само едно живо дете - 
най-малкия Вълко Пейчов, който имал три деца - Радка, Стоянка и Пейчо. Надписа върху 
мрамора е на гръцки и е изписан релефно в три отделни полета. Над него е изсечено релефно 
лицето на Стоянка с красиво украсена диадема на главата и наниз от седем монети на шията, 
който бил сватбен дар от крал Карл ХП Шведски. Наниза с монети няма нищо общо с Карл 
ХП Шведски, защото според специалисти той изобщо не е минал през с. Факия. Под над- 
писа има два кипариса, а между тях има съд с две дръжки, в който са сложени цветя. Над- 
писа и орнаментите са вписани в голям релефен кръст, изсечен по цялата дължина на мра- 


мора. 


Е Нанизи със седем и повече монети има изсечени върху стотици надгробия от ХУШ, Х!Х и ХХ век из цяла България. 

ЕКОАЛЕ КНТЕ Н ЛОУАН ТОУ ФЕОУ 

Надгробна плоча от 1781 г. на ПЕЙЧО ВЪЛКОВ ШЕЙТАНА (ДЯВОЛА) от с. Факия - най- 
малкият син на Вълко Ников Бинбела. Днес плочата е експонирана в лапидариума на Архе- 
ологическия музей в гр. Бургас, но е останала без инвентарен номер. Заради моето проуч- 
ване това вече е на път да се случи. Плочата е била вградена като праг на западната църковна 
врата и затова доста от орнаментите по нея са изтрити. През юни 1955 г. е била оставена в 
селската църква заедно с още една плоча, но вероятно след време някой се е върнал за да я 
вземе. Пейчо Вълков бил на 18 години, когато през 1713 г. се жени за Стоянка от Джибри- 
ловия род. Ако пресметнем записаните от Балчо Нейков години, то Пейчо е роден през 1695 
г. Негови синове били Георги и Вълко, но когато жена му Стоянка умира през 1775 г. е жив 
само Вълко. Надписа върху мрамора е на гръцки и е изписан релефно в едно поле, под което 
има два релефни кипариса. Над надписа има две кръгли вдлъбнатини, между които веро- 
ятно е имало кръст. Според Балчо Нейков надгробието на Пейчо било изработено приживе, 


а след смъртта му добавили само надписа. 

ПЕГНТХО ВОЛКОЗ 1781 


131 
ПЕГНТ2О ВОУЛКОУ 1781 


11 
ПЕЙЧО ВЪЛКОВ 1781 

Надгробна плоча от 1775 г. на НИКО ВЪЛКОВ КРОТКИЯ от с. Факия - син на Вълко Ников 
Бинбелов. Днес плочата може да се види във входа на Археологическия музей в гр. Бургас. 
Нико имал една дъщеря - Стоянка Никова и един син - хаджи Вълко Ников. Нико умира на 
28-ми, но е погребан на 30 декември. Надписа върху мрамора е на гръцки и с изключение 
на датата е изписан релефно в три отделни полета. Под него също релефно е изсечен самият 
Нико с калпак на главата, в дясната си ръка държи копраля (остен), а с лявата рало с метален 
палешник, теглено от два вола впрегнати в хомот (ярем). Според А. Василиев в хомота са 
впрегнати коне, а калпакът на Нико е кожен. Надписа и орнаментите са вписани в голям 
релефен кръст, изсечен по цялата дължина на плочата, която била поставена на гроба му от 
осем старци на 40-те дни от смъртта му. Долната част на мрамора е отчупена, а в горната е 


вдълбан малък кръст. 

ЕКОАЛЕ КНТЕ О АВЛОСс Т9 ОЕВ 


Хнкос УОс Т9 ВОЛКО ЕТОсС 1775 


АДЕКЕМВРТ 

ЕМФАЛЕ КНТЕ О ДОУЛОХ ТОУ ФЕОУ 
КНКОУХ УОХ ТОУ ВОУХАКОУ ЕТОУХ 1775 
ДЕКЕМВРТ 

ТУК ЛЕЖИ РАБ БОЖИ 
НИКО СИН НА ВЪЛКО ЛЕТО 1775 
ДЕКЕМВРИ 
28 

Надгробна плоча от 1759 г. на МИРА МАРИНЧОВА от с. Факия - осиновена от Маринчо 
Палабуюка. Днес плочата може да се види във входа на Археологическия музей в гр. Бургас. 
Мира се изучила в Цариград заедно със Стоян Моллата, на чиято сватба тя умира внезапно, 
вероятно от инфаркт. Надписа върху мрамора е на гръцки и е изписан релефно в три отделни 
полета. Над него в ъглите на плочата има два кръста, между които красива диадема и цветя. 
Под надписа има два кипариса с кацнали на върховете им гълъби, а между кипарисите има 
ваза с цветя. Зад вазата има квадратен гергеф с кръстовидна украса в ъглите, напомнящ за 
това, че Мира е владеела ръкоделието до съвършенство. Според скицата, направена от 
Балчо Нейков, под вазата има изрисувани ножици, но следи от такива не се забелязват днес. 
По лицевите ръбове на надгробието е имало шнуровидни плетеници. Долната част на мра- 
мора е отчупена. 


4 Абсолютно същият гергеф е изсечен и върху надгробие от 1738 г. на жена от с. Каргона (днес квартал на гр. Ямбол). 

НА МАРИНЧО ЛЕТО 1759 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Надгробна плоча от 1729 г. на СТОЯНКА НИКОВА ХУБАВАТА от с. Факия - дъщеря на 
Нико Кроткия. Снимката е правена през месец юни 1955 г. при Странджанската експедиция. 
Надписа е на гръцки и е изсечен дълбоко и релефно в три отделни полета. Над него има две 
кръгли вдлъбнатини, а между тях е изсечен малък релефен кръст. Според Балчо Нейков Сто- 
янка умира от огнестрелна рана, получена при опита за убийство на Али бей - заим на с. 
Кара кютюк (Пънчево, Бургаско). Тя участвала в това нападение заедно с дружината на баща 
си. Според Балчо Нейков след трагичната и смърт дядо и Вълко Бинбела поръчал на надг- 
робието и да изрисуват две саби, но аз съм категоричен, че това, което се вижда под надписа 
не са никакви саби, а върхове на кипариси. По лицевите ръбове на надгробието има шнуро- 
видни плетеници. 

ЕХОА КНТЕ Н АОУАН ТОУ ФЕОУ 
УТОГНАККА ТОУ МНКО ФУГАТНР 
ЕТОХ 1729 


+ 
ТУК ЛЕЖИ РАБИНЯ БОЖИЯ 
СТОЯНКА НИКОВА ДЪЩЕРЯ 
ЛЕТО 1729 


НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Следващата снимка е направена пред църквата в с. Факия през месец юни 1955 г. От двете 
страни на надгробието на Стоянка Никова Хубавата са застанали 64 годишният Стоян 
Вълков Бинбелов - правнук на Пейчо Бинбелов и 58 годишният Кральо Тодоров (Тортопов) 


- внук по майчина линия на Вълко Бинбелов. 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Надгробна плоча от 1761 г. на СТОЯН МАРИНЧОВ МОЛЛАТА от с. Факия - син на Ма- 
ринчо Вълков Страшния. Стоян се изучил в Цариград и бил наречен Моллата, защото гово- 
рел и пишел перфектно на турски. Имал само едно живо дете - Дафинка Стоянова, защото 
синът му Маринчо Стоянов умира съвсем малък, а майка му Стоя Стояница (жена на Стоян 
Моллата) умира скоро след него. Надписа върху мрамора е на гръцки и е изписан релефно 
в три отделни полета. Под него има два кипариса с кацнали на върховете им гълъби. Между 
кипарисите има разтворена книга с кожена подвързия и две закопчалки, а над нея дивит 
(мастилница) с топнато в него перо, което показва, че погребаният Стоян е бил грамотен. 
Над надписа има релефен кръст. По лицевите ръбове на надгробието има шнуровидни пле- 


теници. 


Уапспо ЗгапсПеу | е-тай: уапсвозапспеу73 (Фетай.сот 


НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 

ЕМФАЛЕ КНТЕ О АВ 
ЛОС ТО ФЕВ СТОГнАМ|Н! 


Т9 МАРнКт7НО Етос 1761 


+ 
ЕМФАЛЕ КНТЕ О ЛДОУ 
ЛОХ ТОУ ФЕОМ УТОУГНАКМН| 
ТОУ МАРНКТХНОУ ЕТОХ 1761 


т 
ТУК ЛЕЖИ Р 
АБ БОЖИ СТОЯН 
МАРИНЧОВ ЛЕТО 1761 


Снимка на надгробието на Стоян Моллата, направена през месец юни 1955 г. при Стран- 


джанската експедиция. 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Снимка на надгробието на Стоян Моллата, направена на 12 май 2006 г. вгр. Малко Търново 


от главния уредник на отдел Археология в РИМ гр. Бургас Мирослав Класнаков. 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Снимка на надгробието на Стоян Моллата, направена на 18 април 2024 г. от специалист в 
музей „Проф. Александър Фол“ в гр. Малко Търново. 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Надгробна плоча от 1729 гна ВЪЛКО НИКОВ БИНБЕЛА. Според мен тя все още трябва 
да е вградена в пода на църквата в с. Факия. Балчо Нейков пише, че последните думи на 
Вълко Бинбела преди да издъхне били ,„...И на гробния ми камък пишете новия ми прякор 


Бинбел...““. На надгробието на Вълко пишело: 


+ 
ПОКОЙНИЙ РАБ БОЖИЙ ВЪЛКО БИНБЕЛА ЛЕТО 1729 


Карел Шкорпил е видял надгробието на Вълко Бинбела в църквата на с. Факия, но ни оставя 


различен надпис: 


т 


ЕХФАЛЕ КНТЕ О АВЛОХ Т ФЕВ ВВЛКОХ МНК|АХНОУ| ЕТОХ 1729 5 


1 
ТУК ЛЕЖИ РАБ БОЖИ ВЪЛКО МИН!|ЧОВ!| ЛЕТО 1729 # 


В бележка под линия Шкорпил пояснява, че ,,# бащинското име е изтрито и трябвало би 
да бъде Ников, вместо Минчов”. Няма никаква вероятност на надгробието да пише 
МИНЧОВ, защото в Бинбеловия род няма мъже с такова име. Според мен пише БИНБЕЛА 
или БИМБЕЛА. Силно затритият и зацапан надпис е затруднил дори Шкорпил. Наличието 
на две букви Бв прозвището БИНБЕЛА / БИМБЕЛА прави разчитането му трудно, защото 
в гръцката азбука няма буква Б, а се използва комбинация от МП. Когато МП е в началото 
на думата се изговаря Б, а когато е в средата МБ. При някои надгробия, открити на терито- 
рията на България, за да се изпише Б е използвана само буквата П. Шкорпил е разчел 
първите три букви като МНМ и е решил, че пише МНХАХНОУ, а би трябвало да пише 
МПОНК или МПНМ. Според мен БИНБЕЛА или БИМБЕЛА може да е изписано като 
МПНХМПЕЛА, МПНАМПЕЛА или МПИНМПЕЛА и надписа върху надгробната плоча би 
изглеждал така: 


зк. Шкорпил Опис на старините в Черноморската област, П част. Светилища и паметници с изображение на конници, София, 1926 

ЕКОАЛЕ КНТЕ О АВЛОС 


Т6 ФЕ ВВЛКОд | МПИНКПЕЛА/МПНАМПЕЛА/МИНМПЕЛА| ВТОсС 1729 


1 
ЕМОФАЛЕ КНТЕ О ДОУЛОХ 
ТОУ ФЕОУ ВОУЛКОУ | МПИНКМПЕЛА/МПНХМПЕЛА/МПНМПЕЛА!| ЕТОХ 1729 


Т 
ТУК ЛЕЖИ РАБ 
БОЖИ ВЪЛКО |БИНБЕЛА, БИМБЕЛА | ЛЕТО 1729 


Ако плочата е все още в църквата и може да се разчете, то истината ще излезе наяве. 
Вероятно през 1955 г. тя не е заснета от специалистите на БАН, защото в нито един научен 


труд няма публикувана нейна снимка. 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Надгробна плоча от 1732 г. на МАРИНЧО СТОЯНОВ ПАЛАБУЮКА (ДЪЛГОМУСТАКА- 
ТИЯ). Вероятно не е запазена до днес, защото не е открита. Маринчо е син на Стоян Ников 
Бинбелов и имал само едно осиновено дете Мира. Маринчо умира по пътя между селата 
Тагар кьой (Вълчаново, Бургаско) и с. Факия, защото се напил на сватба в съседното село и 
решил да си премери силите с един селски бик, който подплашил сватбарите. За нещастие 
бика се оказал по-силен от Палабуюка. По спомени на дядо Стою от с. Ичме (Стефан Кара- 
джово, Ямболско), преселен в с. Потур (Пандуру, Северна Добруджа, Румъния) надписите 
и рисунките по надгробието на Маринчо Палабуюка били разпределени в три правоъгъл- 
ника. В горния имало изрисувани три могили (хълма), гарван, кръст и гълъб. Втория (сре- 
ден) правоъгълник заемал почти половината от плочата и в него бил изобразен Маринчо с 
дълги мустаци, яздещ кон, зад който тичал бик, а над Маринчо бил изписан надписа. В тре- 
тия правоъгълник имало три по-малки, в които били изрисувани змия, широка сабя и пищов. 
Под този със змията имало изрисувана още една змия. Предполагам, че орнаментите по 


плочата не са точно такива, каквито ги е описал дядо Стою. 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Надгробна плоча от 1783 г. на баба ДАФНА МАРИНЧОВИЦА (жена на Маринчо Вълков 
Страшния). Тази плоча не била открита. На нея били изрисувани овца, сърна и крава, а над 
тях ръка с пръстен и гривна. На ръката имало кацнал гълъб. Баба Дафна умира на 14 сеп- 


тември 1783 г. на почти!00 години. 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Тук бих искал да напиша няколко думи и за Вълко Пейчов Бинбела (Вълко Шейтанпейчов), 
син на Пейчо Вълков Шейтана (Дявола). Майка му и баща му се женят през 1713 г., но през 
1775 г., когато умира майка му е жив само по-малкият и син Вълко, който вече имал три деца 
- Радка, Стоянка и Пейчо. След смъртта на баба Дафна Маринчовица през 1783 г. той Вълко 
решава да се премести да живее по-близо до морето. След като обикалял известно време 
Месемврия (Несебър), Анхиало (Поморие), Бургас, Созопол и Василико (Царево) той се за- 
селва в риболовното градче Ченгене скеле. След години се изселва оттам и отива да живее 
в Созопол, а човек от рода му вс. Айо Никола или в превод Свети Никола (Черноморец, 
Бургаско). След Одринския мир Вълко тръгва през 1830 г. с керваните от преселници към 
Бесарабия и се установява в с. Кайраклия, северно от Болград, но на следващата година се 
разболява тежко. Събрал роднините си и своите съселяни, Вълко ги проклел да се завърнат 
в отечеството си. Казвал, че много му е жал, че ще умре далече от родината си. Заръчал на 
сина си Пейчо да обича сестрите си Рада Кралювица, Стоянка Костовица, Лава Ник. Курте- 
вица и Милка Великовица. Казал му: „И щом умра, да потеглиш, Пейчо за вилаета и да 
подправиш Бинбеловското огнище; и винаги поливайте прадедните гробове и тия гробни 
мрямори да ги пазите като очите си“. Последно му заръчал: „Да се не отчайваш - и да 
гледам ази в тебе една мирна кротост, но може от чедата ти някой ще да излезе, който 
ще докаже, че Бинбеловци още живеят или ако не от твоите чада, то от целия Бинбелов- 
ски корен все ще се обади някой наш внук или правнук“. Два часа по-късно Вълко умира. На 
следващата карта горе вляво със стрелка съм отбелязал с. Кайраклия (СатасЦа), в което 
през 1831 г. умира Вълко Пейчов Бинбела. Дясната стрелка показва риболовното градче 
Вълково (УПКоуо), основано от Вълко Добруджански (0.1350-1413). Вълко бяга в Добруджа 
след убийството на брат си Пейчо, който искал тримата (заедно с Нико) да се предадат на 
турците. Според Б. Нейков Вълко бил ранен в сражение при крепостта Мара, а умрял в 
езеро до Килийския ръкав на р. Дунав, близо до Вълково. Според други източници Вълко 
Добруджански е предполагаем последен владетел на Добруджанското княжество и е убит 
заедно с владетеля на Дръстър (Силистра) Лазар Евхаитски от Муса Челеби през 1413 г. 
близо до гр. Сяр. Не е ясна причината, поради която Муса убива своите васали Вълко и 
Лазар. 


6 Балчо Нейков, Факийско предание. Сбирки от народния живот 
1 Да не се бърка с другото село Кайраклия (СапасПа) над гр. Измаил (15тай) 
с Според Б. Нейков крепостта Мара се е намирала западно от гр. Тулча, Румъния. 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


„-.„Тогда Баязет (...) пойде без всякаго опасенгя на Цариград, вземши съ собою и болгарскихъ 
князей, Вълка Доброианского и Лазара Еухаитскаго, и пойде и обступи Цариград, а окрес- 
тения гради встъхъ разори...“. 3 


„-„Пойде султан Муста на сербов, взявши съ собою и болгарских князей (...) Вълка Добрииан- 
скаго и Лазара Еухитскаго...“. 1? 


„-.. Услъишавши ся брат его, султан Муса, и разгнгевася и уби Вълка и Лазара...“.!! 


и Спиридон Габровски „История во кратце о болгарском народе словенском“ 
10 Спиридон Габровски „История во кратце о болгарском народе словенском“ 
ш Спиридон Габровски „История во кратце о болгарском народе словенском“ 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


В новите гробища на с. Факия според Васил Захариев има надгробна плоча на ВЪЛКО Н. 
БИМБЕЛОВ и сина му НИКО ВЪЛКОВ с надпис: 


т 


ТУК ПОЧИВА ВЪЛКО Н. БИМБЕЛОВ 65 ГОД. 27 ТХ 1927 И СИН МУ НИКО УБИТ 
ВНЕЗАПНО КОГАТО ХОДЕЛ НА ЛОВ НА 21 1913 НА ВЪЗРАСТ 23 12 


В долната част на плочата бил изобразен дядо Вълко (1862-1927) възседнал магаре и дър- 
жащ пръчка в ръка, а зад него е изобразен изправен синът му Нико (1890-1913) държащ с 
ръка пушката, с която се прострелял смъртоносно в гърдите по време на лов. И двамата били 
едри и силни хора, а Нико бил непобедим пехливанин (борец). 


Следващите родословия са от книгата на Балчо Нейков „Факийско предание. Сбирки от 
народния живот“ и са съставени от Михаил Бинбелов. 


12 Васил Захариев Бележки върху народните изобразителни изкуства в Странджанско, БАН, Странджанска експедиция 1955, София, 
1957 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


ПРИЛОЖЕНИЕ 


РОДОСЛОВНО ДЪРВО 


на рода Бинбеловци 


ТАБЛИЦА 


на сродените с Бинбеловци 
родове на Згурьовци и Узунниколовци 


Съставено от Михаил Маринов Бинбелов /р. 1914), 
който е събрал и изследвал много материали 
за историята на своя род. 
Изготвил е 
пълни родословни схеми на всички потомци до днес. 


В изданието са включени 
само ония представители на посочените фамилии, 
за които се разказва в ръкописа на Балчо Нейков, 
с някои необходими допълнения. 

НАДГРОБНИ ПЛОЧИ НА БИНБЕЛОВЦИ ОТ С 


РОДОСЛОВНО ДЪРВО 
на БИНБЕЛОВЦИ (БЕЛЕНИ) от с. Факия и разклоненията в с. Зидарово, Бургаски окръг 
и гр. Акерман (дн. Белгород Днестърски, СССР) 


МОМЧИЛ ВОЙВОДА СТОЯНКА сестра на Момчил 
+ 1345 
ВЪЛКО ДОБРУДЖАНСКИ ПЕЙЧО -. НИКО 


Ае Сън 


ПЕЙЧО ОВЧАРЯ правнук 


НИКО: правнук 


Нион 


син?, син? СТОЯН ЧАНТАЛЪ > ДЕЛИ ПЕЙЧО 


Убити от турците + 1683 


НИКО 


Огтук се променя родовото име БЕЛЕНИ на БИНБЕЛИ 
СТОЯН ВЪЛКО 


Ат + 1729 


МАРИНЧО ПАЛАБУЮК НИКО КРОТКИЯ  ПЕЙЧО ШЕЙТАНА “ МАРИНЧО СТРАШНИЯ 
+ 1732 + 1775 + 1781 + 1762 


а жена ДАФНА 
+ 1783 


МИРА храненица ХВЪЛКО СТОЯНКА ХУБАВАТА | ВЪЛКО ГЕОРГИ СТОЯН МОЛЛАТА ИВАН МАРИНЧОВ БИНБЕЛОВ 


+ 1789 р. 1760 + 1729 Рова + 761 
жена СТОЯ 
ча 
И ооо 1 анепалана 


Разклоненис към гр. АКЕРМАН МАРИНЧО ДАФНА Разклоненис към с. ЗИДАРОВО 


чъж МАРИНЧО ЗГУРЬОВ 
ШЕ ит ъ 1 1820 са. 


х. НИКО БИНБЕЛОВ ПЕНЧО Е МАРИНЧО ИВАНОВ БИНБЕЛОЛОВ 


жена СУЛТАНА Г ааа 1803-1888 
НИКО БИНБЕЛОВ СТОЯН ИЛИЯ СПАС СТОЯ КАЛЯ : 
1803-1848 ИВАН МИХАИЛ  НЕДЮ 
мъж ТОДОР ДИМОВ ТЪРНЕН от с. Ичме 1843-1887 1842-1922 0 1858-1928 
ВЪЛКО “ ПЕЙЧО СТОЯНКА МИТРА Ара Ми Ко 
1862-1928 1886-1947 ? 


са 


СТОЯН НИКОЛА СТАНЮ КОЛЮ ВАСИЛ МАРИН ВЕЛИКА  ТЪРНА СТЕФАН КАРАДЖА ПЕНА СТОЙКО 
1840-1868 


Съставил МИХАИЛ БИНБЕЛОВ 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


ТАБЛИЦА 


На сродените с БИНБЕЛОВЦИ 
родове на ЗГУРЬОВЦИ от с. Факия 
и на УЗУННИКОЛОВЦИ от с. Ичме 

(дн. Стефан Караджово) 


ЗГУРЬОВЦИ УЗУНОВЦИ 

от с. Факия от с. Ичме 

МАРИНЧО ЗГУРЬОВ ТЮРЮДИ НИКОЛА УЗУН 
+ 1820 + 1817 

жена ДАФНА СТОЯНОВА БЬИНЬЕЛОВА жена ВЕЛИКА 

стоян илия нико СПАС СТОЯ КАЛЯ МИТАР димо 
5 майка жена СЪРМА жена ТЪРНА 

на СТЕФАН КАРАДЖА втора жена НЕДЕЛЯ 


БИКОЛА ТОДОР ДИМОВ ТЪРНЕН ВЕЛИКА КАЛИНА СТАНА 

жена С 1792, 2 < 5 я 3 2» Соу Уда 

а баща на СТЕФАН КАРАДЖА Ша ФОТРОРГИЕВ КО падяздА т. кор аа 
7 РАДИЛОВ 


2024 

ИЗПОЛЗВАНА ЛИТЕРАТУРА 


Балчо Нейков Факийско предание. Сбирки от народния живот 


Милена Дамаскова Конникът от сграфитото 


Карел Шкорпил Надгробни камъни на предците на Стефан Караджа 


БАН Странджанска експедиция 1955, София, 1957 


Асен Василиев Каменни релефи, София, 1959 


Асен Василиев Изобразителни изкуства в Странджанския край. Каменорезство, БАН, 
Странджанска експедиция 1955, София, 1957 


Васил Захариев Бележки върху народните изобразителни изкуства в Странджанско, БАН, 
Странджанска експедиция 1955, София, 1957 


Горо Горов Селища и население на Странджа, БАН, Странджанска експедиция 1955, Со- 
фия, 1957 


К. Шкорпил Опис на старините в Черноморската област, И част. Светилища и памет- 
ници с изображение на конници, София, 1926 

НАДГРОБНИ ПЛОЧИ НА БИНБЕЛОВЦИ ОТ С. ФАКИЯ, БУРГАСКО 


Спиридон Габровски История во кратце о болгарском народе словенском 1792, глави О 


Баязета, царя турскаго и О Гозум Муслумана и Муса, брата его, царей турских, София, 
1900 


УапсПо 5тапсйеу | е-та!: уапспозтапснеу73(Фешай.сопа 


